title: Εκτελεστικός κανονισμός (ΕΕ) αριθ. 494/2014 της Επιτροπής, της 13ης Μαΐου 2014 , για την τροποποίηση του παραρτήματος V του κανονισμού (ΕΚ) αριθ. 136/2004 όσον αφορά τον κατάλογο των χωρών που αναφέρονται στο άρθρο 9  Κείμενο που παρουσιάζει ενδιαφέρον για τον ΕΟΧ

text:
               14.5.2014

               EL

               Επίσημη Εφημερίδα της Ευρωπαϊκής Ένωσης

               L 139/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 494/2014 ΤΗΣ ΕΠΙΤΡΟΠΉΣ
   της 13ης Μαΐου 2014
   για την τροποποίηση του παραρτήματος V του κανονισμού (ΕΚ) αριθ. 136/2004 όσον αφορά τον κατάλογο των χωρών που αναφέρονται στο άρθρο 9
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 19 παράγραφος 1,
   Εκτιμώντας τα ακόλουθα:

               (1)

               Η οδηγία 97/78/ΕΚ καθορίζει τις αρχές οργάνωσης των κτηνιατρικών ελέγχων των προϊόντων που εισάγονται στην Ένωση από τρίτες χώρες.

               (2)

               Το άρθρο 19 παράγραφος 1 της εν λόγω οδηγίας προβλέπει ότι η Επιτροπή καταρτίζει τον κατάλογο των φυτικών προϊόντων τα οποία πρέπει να υποβάλλονται στους κτηνιατρικούς ελέγχους στα σύνορα, καθώς και τον κατάλογο των τρίτων χωρών στις οποίες μπορεί να επιτραπεί να εξάγουν τα εν λόγω φυτικά προϊόντα στην Ένωση.

               (3)

               Κατά συνέπεια, τα φυτικά προϊόντα που υπόκεινται σε κτηνιατρικούς ελέγχους στα σύνορα και περιλαμβάνονται στο παράρτημα IV του κανονισμού (ΕΚ) αριθ. 136/2004 της Επιτροπής (2) είναι η χορτονομή και το άχυρο, ενώ το μέρος I του παραρτήματος V του εν λόγω κανονισμού περιλαμβάνει τον κατάλογο των χωρών από τις οποίες τα κράτη μέλη επιτρέπεται να εισάγουν χορτονομή και άχυρο.

               (4)

               Προσφάτως η Ουκρανία ζήτησε την άδεια να εξάγει σύμπηκτα άχυρου στην Ένωση και υπέβαλε αίτηση για να συμπεριληφθούν αυτά στο παράρτημα V του κανονισμού (ΕΚ) αριθ. 136/2004.

               (5)

               Η Λευκορωσία περιλαμβάνεται ήδη στο παράρτημα V του κανονισμού (ΕΚ) αριθ. 136/2004 και επιτρέπεται να εξάγει χορτονομή και άχυρο κάθε είδους στην Ένωση. Ωστόσο, λόγω των κρουσμάτων της αφρικανικής πανώλης των χοίρων, ορισμένα κράτη μέλη εξέφρασαν ανησυχίες όσον αφορά τη μεταβολή της κατάστασης της υγείας των ζώων στη Λευκορωσία. Φοβούνται ότι η εξαγωγή ακατέργαστης χορτονομής και αχύρου που προέρχονται από την εν λόγω τρίτη χώρα μπορεί να ενέχει υψηλό κίνδυνο για την υγεία των ζώων στην Ένωση. Επομένως, ζητήθηκε να ληφθούν προληπτικά μέτρα μέσω της θέσπισης πιο περιοριστικών όρων εισαγωγής για τη χορτονομή και το άχυρο από τη Λευκορωσία.

               (6)

               Από ανάλυση προκύπτει ότι η κατάσταση της υγείας των ζώων στη Λευκορωσία και την Ουκρανία δεν παρουσιάζει κίνδυνο μετάδοσης μολυσματικών ή μεταδοτικών νόσων των ζώων στην Ένωση, εφόσον επιτρέπεται η εισαγωγή μόνο σύμπηκτων άχυρου που προορίζονται για καύση, υπό την προϋπόθεση ότι παραδίδονται απευθείας από τον εγκεκριμένο συνοριακό σταθμό ελέγχου (ΣΣΕ) εισόδου στην Ένωση στην εγκατάσταση προορισμού όπου πρόκειται να χρησιμοποιηθεί για καύση. Προκειμένου να διασφαλιστεί ότι οι εν λόγω αποστολές δεν θα αποκλίνουν από τη διαδρομή τους προς τον προβλεπόμενο προορισμό τους και δεν θα παρουσιάσουν κίνδυνο για την υγεία των ζώων, πρέπει να μεταφέρονται από τον ΣΣΕ εισόδου στην εγκατάσταση προορισμού υπό τελωνειακό καθεστώς διαμετακόμισης, όπως προβλέπεται στον κανονισμό (ΕΟΚ) αριθ. 2913/92 του Συμβουλίου (3) και να παρακολουθούνται αναλόγως σύμφωνα με το ενοποιημένο μηχανογραφικό κτηνιατρικό σύστημα (TRACES).

               (7)

               Ως εκ τούτου, ο κανονισμός (ΕΚ) αριθ. 136/2004 θα πρέπει να τροποποιηθεί αναλόγως.

               (8)

               Τα μέτρα του παρόντος κανονισμού είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 136/2004 αντικαθίσταται από το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Μαΐου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 24 της 30.1.1998, σ. 9.

      (2)  Κανονισμός (ΕΚ) αριθ. 136/2004 της Επιτροπής, της 22ας Ιανουαρίου 2004, για τη θέσπιση διαδικασιών κτηνιατρικών ελέγχων στους συνοριακούς σταθμούς επιθεώρησης της Κοινότητας κατά την εισαγωγή προϊόντων που προέρχονται από τρίτες χώρες (ΕΕ L 21 της 28.1.2004, σ. 11).

      (3)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

            «ΠΑΡΑΡΤΗΜΑ V
            ΚΑΤΑΛΟΓΟΣ ΧΩΡΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 9

                        Κωδικός ISO

                        Χώρα

                        AU

                        Αυστραλία

                        BY

                        Λευκορωσία (1)

                        CA

                        Καναδάς

                        CH

                        Ελβετία

                        CL

                        Χιλή

                        GL

                        Γροιλανδία

                        IS

                        Ισλανδία

                        NZ

                        Νέα Ζηλανδία

                        RS

                        Σερβία (2)

                        UA

                        Ουκρανία (1)

                        US

                        Ηνωμένες Πολιτείες της Αμερικής

                        ZA

                        Νότια Αφρική (εκτός από το τμήμα της περιοχής ελέγχου του αφθώδους πυρετού που βρίσκεται στην κτηνιατρική περιφέρεια Northern and Eastern Transvaal, στην περιοχή Ingwavuma της κτηνιατρικής περιφέρειας Natal και στην περιοχή που συνορεύει με την Μποτσουάνα, ανατολικά του γεωγραφικού μήκους 28°)

         (1)  Αποκλειστικά σύμπηκτα άχυρου που προορίζονται για καύση, τα οποία παραδίδονται απευθείας υπό τελωνειακό καθεστώς διαμετακόμισης, όπως προβλέπεται στο άρθρο 4 παράγραφος 16 στοιχείο β) του κανονισμού (ΕΟΚ) αριθ. 2913/92 (ΕΕ L 302 της 19.10.1992, σ. 1) και με παρακολούθηση στο πλαίσιο του ενοποιημένου μηχανογραφικού κτηνιατρικού συστήματος (TRACES) από τον εγκεκριμένο συνοριακό σταθμό ελέγχου (ΣΣΕ) εισόδου στην Ένωση στην εγκατάσταση προορισμού στην Ένωση, όπου πρόκειται να χρησιμοποιηθεί για καύση.

         (2)  Σύμφωνα με το άρθρο 135 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (ΕΕ L 278 της 18.10.2013, σ. 16).»


title: Εκτελεστικός κανονισμός (ΕΕ) αριθ. 300/2014 της Επιτροπής, της 24ης Μαρτίου 2014 , σχετικά με την κατάργηση της αναστολής υποβολής αιτήσεων πιστοποιητικών εισαγωγής για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων

text:
               25.3.2014

               EL

               Επίσημη Εφημερίδα της Ευρωπαϊκής Ένωσης

               L 89/43

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 300/2014 ΤΗΣ ΕΠΙΤΡΟΠΉΣ

   της 24ης Μαρτίου 2014
   σχετικά με την κατάργηση της αναστολής υποβολής αιτήσεων πιστοποιητικών εισαγωγής για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον κανονισμό (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (2), και ιδίως το άρθρο 5 παράγραφος 2,
   Εκτιμώντας τα ακόλουθα:

               (1)

               Η υποβολή αιτήσεων πιστοποιητικών εισαγωγής όσον αφορά τον αύξοντα αριθμό 09.4321 έχει ανασταλεί από τις 27 Σεπτεμβρίου 2013 με τον εκτελεστικό κανονισμό (ΕΕ) αριθ. 931/2013 της Επιτροπής, της 26ης Σεπτεμβρίου 2013, σχετικά με τον καθορισμό του συντελεστή κατανομής για την έκδοση πιστοποιητικών εισαγωγής που ισχύουν από τις 8 έως τις 14 Σεπτεμβρίου 2013 για τα προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά (3), σύμφωνα με τον κανονισμό (ΕΚ) αριθ. 891/2009.

               (2)

               Μετά τις κοινοποιήσεις για τα μη χρησιμοποιηθέντα και/ή μερικώς χρησιμοποιηθέντα πιστοποιητικά, ποσότητες είναι πάλι διαθέσιμες όσον αφορά τον εν λόγω αύξοντα αριθμό. Η αναστολή υποβολής αιτήσεων πρέπει συνεπώς να καταργηθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αναστολή υποβολής αιτήσεων πιστοποιητικών εισαγωγής όσον αφορά τον αύξοντα αριθμό 09.4321 από τις 27 Σεπτεμβρίου 2013 που προβλέπεται στον εκτελεστικό κανονισμό (ΕΕ) αριθ. 931/2013 καταργείται.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαρτίου 2014.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 254 της 26.9.2009, σ. 82.

      (3)  ΕΕ L 255 της 27.9.2013, σ. 11.


title: Εκτελεστικός κανονισμός (ΕΕ) αριθ. 1028/2014 της Επιτροπής, της 26ης Σεπτεμβρίου 2014 , για την τροποποίηση του εκτελεστικού κανονισμού (ΕΕ) αριθ. 1207/2011 περί καθορισμού απαιτήσεων για τις επιδόσεις και τη διαλειτουργικότητα της επιτήρησης στο πλαίσιο του Ενιαίου Ευρωπαϊκού Ουρανού  Κείμενο που παρουσιάζει ενδιαφέρον για τον ΕΟΧ

text:
               30.9.2014

               EL

               Επίσημη Εφημερίδα της Ευρωπαϊκής Ένωσης

               L 284/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1028/2014 ΤΗΣ ΕΠΙΤΡΟΠΉΣ
   της 26ης Σεπτεμβρίου 2014
   για την τροποποίηση του εκτελεστικού κανονισμού (ΕΕ) αριθ. 1207/2011 περί καθορισμού απαιτήσεων για τις επιδόσεις και τη διαλειτουργικότητα της επιτήρησης στο πλαίσιο του Ενιαίου Ευρωπαϊκού Ουρανού
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας (κανονισμός για τη διαλειτουργικότητα) (1), και ιδίως το άρθρο 3 παράγραφος 5,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 1207/2011 της Επιτροπής (2) καθορίζει απαιτήσεις σχετικά με τα συστήματα που συμβάλλουν στην παροχή των δεδομένων επιτήρησης, ώστε να διασφαλίζονται η εναρμόνιση των επιδόσεων, η διαλειτουργικότητα και η απόδοση των εν λόγω συστημάτων εντός του ευρωπαϊκού δικτύου διαχείρισης της εναέριας κυκλοφορίας και για τους σκοπούς του συντονισμού μεταξύ πολιτικών και στρατιωτικών πτήσεων.

               (2)

               Οι φορείς εκμετάλλευσης πρέπει να διαθέτουν τις απαραίτητες προδιαγραφές εξοπλισμού τουλάχιστον 24 μήνες πριν από την προβλεπόμενη ημερομηνία εφαρμογής για να είναι σε θέση να εξοπλίσουν τα καινούργια αεροσκάφη τους με τις νέες ικανότητες. Ωστόσο, ο Ευρωπαϊκός Οργανισμός Ασφάλειας της Αεροπορίας (EASA) εξέδωσε τις σχετικές προδιαγραφές πιστοποίησης μόλις τον Δεκέμβριο του 2013. Κατά συνέπεια, δεν θα είναι δυνατόν για τους φορείς εκμετάλλευσης να εξοπλίσουν μέχρι τις 8 Ιανουαρίου 2015 τα καινούργια αεροσκάφη τους με τις νέες λειτουργίες ADS-B «Out» και Mode S Enhanced. Ο εκτελεστικός κανονισμός (ΕΕ) αριθ. 1207/2011 θα πρέπει συνεπώς να τροποποιηθεί, ώστε να παρασχεθεί επαρκής πρόσθετος χρόνος στους ενδιαφερόμενους φορείς εκμετάλλευσης για τον σκοπό αυτό.

               (3)

               Οι καθυστερήσεις στην πιστοποίηση και στη διαθεσιμότητα του απαιτούμενου εξοπλισμού, καθώς και οι περιορισμοί στο βιομηχανικό δυναμικό για τον εξοπλισμό των αεροσκαφών, επηρεάζουν τον ομαλό εκ των υστέρων εξοπλισμό του υπάρχοντος στόλου. Ορισμένα αεροσκάφη, κυρίως εκείνα που χρησιμοποιούνται στις υπερατλαντικές πτήσεις, πρέπει επίσης να εξοπλιστούν με τη λειτουργία ADS-B «Out» μέχρι την 1η Ιανουαρίου 2020, σύμφωνα με την εντολή της Ομοσπονδιακής Υπηρεσίας Πολιτικής Αεροπορίας των ΗΠΑ (Federal Aviation Administration — FAA). Η ημερομηνία εκ των υστέρων εξοπλισμού με τις λειτουργίες ADS-B «Out» και Mode S Enhanced θα πρέπει, ως εκ τούτου, να αναβληθεί και να μετατεθεί πλησιέστερα στην προθεσμία για τις απαιτήσεις ADS-B της FAA.

               (4)

               Στους φορείς εκμετάλλευσης κρατικών αεροσκαφών θα πρέπει να παρασχεθούν παρόμοιες αναβολές των ημερομηνιών εφαρμογής όπως στους λοιπούς φορείς εκμετάλλευσης αεροσκαφών. Κατά συνέπεια, η προθεσμία για τον εκ των υστέρων εξοπλισμό των κρατικών αεροσκαφών με τις νέες λειτουργικές δυνατότητες ADS-B «Out» και Mode S Enhanced θα πρέπει επίσης να αναβληθεί.

               (5)

               Ο εκτελεστικός κανονισμός (ΕΕ) αριθ. 1207/2011 θα πρέπει να τροποποιηθεί αναλόγως.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ενιαίου ουρανού που συστάθηκε με το άρθρο 5 του κανονισμού (ΕΚ) αριθ. 549/2004,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1207/2011 τροποποιείται ως εξής:

               1)

               Το άρθρο 5 τροποποιείται ως εξής:

                           α)

                           Η παράγραφος 4 αντικαθίσταται από το ακόλουθο κείμενο:
                           «4.   Οι φορείς εκμετάλλευσης μεριμνούν ώστε:

                                       α)

                                       όσα αεροσκάφη εκτελούν τις αναφερόμενες στο άρθρο 2 παράγραφος 2 πτήσεις με ατομικό πιστοποιητικό αξιοπλοΐας που έχει εκδοθεί για πρώτη φορά στις ή μετά τις 8 Ιανουαρίου 2015 να εξοπλίζονται με αναμεταδότες ραντάρ δευτερεύουσας επιτήρησης με τις ικανότητες που καθορίζονται στο παράρτημα II μέρος Α·

                                       β)

                                       όσα αεροσκάφη με μέγιστη πιστοποιημένη μάζα απογείωσης άνω των 5 700 kg ή με ικανότητα μέγιστης πραγματικής ταχύτητας αέρα μεγαλύτερη από 250 κόμβους εκτελούν τις αναφερόμενες στο άρθρο 2 παράγραφος 2 πτήσεις με ατομικό πιστοποιητικό αξιοπλοΐας που έχει εκδοθεί για πρώτη φορά στις ή μετά τις 8 Ιουνίου 2016 να εξοπλίζονται με αναμεταδότες ραντάρ δευτερεύουσας επιτήρησης που διαθέτουν, επιπλέον των ικανοτήτων που καθορίζονται στο παράρτημα II μέρος Α, τις ικανότητες που καθορίζονται στο μέρος Β του εν λόγω παραρτήματος·

                                       γ)

                                       όσα αεροσκάφη με σταθερά πτερύγια και με μέγιστη πιστοποιημένη μάζα απογείωσης άνω των 5 700 kg ή με ικανότητα μέγιστης πραγματικής ταχύτητας αέρα μεγαλύτερη από 250 κόμβους εκτελούν τις αναφερόμενες στο άρθρο 2 παράγραφος 2 πτήσεις με ατομικό πιστοποιητικό αξιοπλοΐας που έχει εκδοθεί για πρώτη φορά στις ή μετά τις 8 Ιουνίου 2016 να εξοπλίζονται με αναμεταδότες ραντάρ δευτερεύουσας επιτήρησης που διαθέτουν, επιπλέον των ικανοτήτων που καθορίζονται στο παράρτημα II μέρος Α, τις ικανότητες που καθορίζονται στο μέρος Γ του εν λόγω παραρτήματος.»

                                 .

                           β)

                           Η παράγραφος 5 αντικαθίσταται από το ακόλουθο κείμενο:
                           «5.   Οι φορείς εκμετάλλευσης μεριμνούν ώστε:

                                       α)

                                       το αργότερο μέχρι τις 7 Δεκεμβρίου 2017, όσα αεροσκάφη εκτελούν τις αναφερόμενες στο άρθρο 2 παράγραφος 2 πτήσεις με ατομικό πιστοποιητικό αξιοπλοΐας που έχει εκδοθεί για πρώτη φορά πριν από τις 8 Ιανουαρίου 2015 να εξοπλισθούν με αναμεταδότες ραντάρ δευτερεύουσας επιτήρησης με τις ικανότητες που καθορίζονται στο παράρτημα II μέρος Α·

                                       β)

                                       το αργότερο μέχρι τις 7 Ιουνίου 2020, όσα αεροσκάφη με μέγιστη πιστοποιημένη μάζα απογείωσης άνω των 5 700 kg ή με ικανότητα μέγιστης πραγματικής ταχύτητας αέρα μεγαλύτερη από 250 κόμβους εκτελούν τις αναφερόμενες στο άρθρο 2 παράγραφος 2 πτήσεις με ατομικό πιστοποιητικό αξιοπλοΐας που έχει εκδοθεί για πρώτη φορά πριν από τις 8 Ιουνίου 2016 να εξοπλισθούν με αναμεταδότες ραντάρ δευτερεύουσας επιτήρησης που διαθέτουν, επιπλέον των ικανοτήτων που καθορίζονται στο παράρτημα II μέρος Α, τις ικανότητες που καθορίζονται στο μέρος Γ του εν λόγω παραρτήματος·

                                       γ)

                                       το αργότερο μέχρι τις 7 Ιουνίου 2020, όσα αεροσκάφη με σταθερά πτερύγια και με μέγιστη πιστοποιημένη μάζα απογείωσης άνω των 5 700 kg ή με ικανότητα μέγιστης πραγματικής ταχύτητας αέρα μεγαλύτερη από 250 κόμβους εκτελούν τις αναφερόμενες στο άρθρο 2 παράγραφος 2 πτήσεις με ατομικό πιστοποιητικό αξιοπλοΐας που έχει εκδοθεί για πρώτη φορά πριν από τις 8 Ιουνίου 2016 να εξοπλισθούν με αναμεταδότες ραντάρ δευτερεύουσας επιτήρησης που διαθέτουν, επιπλέον των ικανοτήτων που καθορίζονται στο παράρτημα II μέρος Α, τις ικανότητες που καθορίζονται στο μέρος Γ του εν λόγω παραρτήματος.»

                                 .

               2)

               Στο άρθρο 8, η παράγραφος 2 αντικαθίσταται από το ακόλουθο κείμενο:
               «2.   Τα κράτη μέλη μεριμνούν ώστε κρατικά αεροσκάφη μεταφορικού τύπου, με μέγιστη πιστοποιημένη μάζα απογείωσης άνω των 5 700 kg ή με ικανότητα μέγιστης πραγματικής ταχύτητας αέρα μεγαλύτερη από 250 κόμβους, τα οποία εκτελούν πτήσεις σύμφωνα με το άρθρο 2 παράγραφος 2, να εξοπλισθούν το αργότερο μέχρι τις 7 Ιουνίου 2020 με αναμεταδότες ραντάρ δευτερεύουσας επιτήρησης οι οποίοι διαθέτουν, επιπλέον των ικανοτήτων που καθορίζονται στο παράρτημα II μέρος Α, τις ικανότητες που καθορίζονται στο μέρος Β και στο μέρος Γ του εν λόγω παραρτήματος.».

               3)

               Στο άρθρο 14, η παράγραφος 1 αντικαθίσταται από το ακόλουθο κείμενο:
               «1.   Αεροσκάφη ειδικού τύπου με πιστοποιητικό αξιοπλοΐας που έχει εκδοθεί για πρώτη φορά πριν από τις 8 Ιουνίου 2016, με μέγιστη πιστοποιημένη μάζα απογείωσης άνω των 5 700 kg ή με ανώτατη πραγματική ταχύτητα αέρα μεγαλύτερη από 250 κόμβους, τα οποία δεν διαθέτουν την πλήρη σειρά παραμέτρων που καθορίζονται λεπτομερώς στο παράρτημα II μέρος Γ, σε ψηφιακό ζυγό επί του αεροσκάφους, επιτρέπεται να εξαιρούνται από την υποχρέωση συμμόρφωσης με τις απαιτήσεις του άρθρου 5 παράγραφος 5 στοιχείο γ).».
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Σεπτεμβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 96 της 31.3.2004, σ. 26.

      (2)  Εκτελεστικός κανονισμός (ΕΕ) αριθ. 1207/2011 της Επιτροπής, της 22ας Νοεμβρίου 2011, περί καθορισμού απαιτήσεων για τις επιδόσεις και τη διαλειτουργικότητα της επιτήρησης στο πλαίσιο του Ενιαίου Ευρωπαϊκού Ουρανού (ΕΕ L 305 της 23.11.2011, σ. 35).


title: Εκτελεστικός κανονισμός (ΕΕ) αριθ. 1070/2014 της Επιτροπής, της 10ης Οκτωβρίου 2014 , για την τροποποίηση του κανονισμού (ΕΚ) αριθ. 271/2009 όσον αφορά την ελάχιστη περιεκτικότητα του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για όρνιθες ωοπαραγωγής (κάτοχος της άδειας: BASF SE)  Κείμενο που παρουσιάζει ενδιαφέρον για τον ΕΟΧ

text:
               11.10.2014

               EL

               Επίσημη Εφημερίδα της Ευρωπαϊκής Ένωσης

               L 295/49

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1070/2014 ΤΗΣ ΕΠΙΤΡΟΠΉΣ
   της 10ης Οκτωβρίου 2014
   για την τροποποίηση του κανονισμού (ΕΚ) αριθ. 271/2009 όσον αφορά την ελάχιστη περιεκτικότητα του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για όρνιθες ωοπαραγωγής (κάτοχος της άδειας: BASF SE)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της εν λόγω άδειας.

               (2)

               Η χρήση του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) εγκρίθηκε για δέκα έτη για απογαλακτισμένα χοιρίδια, κοτόπουλα προς πάχυνση, όρνιθες ωοπαραγωγής, γαλοπούλες προς πάχυνση και πάπιες προς πάχυνση με τον κανονισμό (ΕΚ) αριθ. 271/2009 της Επιτροπής (2), για κοτόπουλα ωοπαραγωγής, γαλοπούλες για αναπαραγωγικούς σκοπούς, γαλοπούλες που εκτρέφονται για αναπαραγωγή, άλλα μικρά είδη πτηνών (εκτός από τις πάπιες προς πάχυνση) και διακοσμητικά πτηνά δυνάμει του εκτελεστικού κανονισμού (ΕΕ) αριθ. 1068/2011 της Επιτροπής (3) και για χοίρους προς πάχυνση με τον εκτελεστικό κανονισμό (ΕΕ) αριθ. 1404/2013 της Επιτροπής (4).

               (3)

               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας πρότεινε την αλλαγή των όρων της άδειας του εν λόγω παρασκευάσματος μειώνοντας την ελάχιστη περιεκτικότητά του από 560 TXU/kg σε 280 TXU/kg και από 250 TGU/kg σε 125 TGU/kg πλήρους ζωοτροφής, όσον αφορά τη χρήση σε όρνιθες ωοπαραγωγής. Η αίτηση συνοδευόταν από τα σχετικά δικαιολογητικά. Η Επιτροπή διαβίβασε την εν λόγω αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).

               (4)

               Η Αρχή, στη γνώμη της στις 20 Μαΐου 2014 (5), κατέληξε στο συμπέρασμα ότι, στο πλαίσιο των νέων προτεινόμενων συνθηκών χρήσης, το παρασκεύασμα ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) έχει τη δυνατότητα να είναι αποτελεσματικό στις ζητούμενες ελάχιστες δόσεις των 280 TXU/kg και 125 TGU/kg πλήρους ζωοτροφής σε όρνιθες ωοπαραγωγής. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) προκύπτει ότι πληρούνται οι όροι για τη χορήγηση της άδειας, όπως προβλέπεται στο άρθρο 5 του κανονισμού (ΕΚ) αριθ. 1831/2003.

               (6)

               Ως εκ τούτου, ο κανονισμός (ΕΚ) αριθ. 271/2009 θα πρέπει να τροποποιηθεί αναλόγως.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα του κανονισμού (ΕΚ) αριθ. 271/2009, στη στήλη «Ελάχιστη περιεκτικότητα» που αντιστοιχεί στην καταχώριση για τις όρνιθες ωοπαραγωγής, η ένδειξη «560 TXU» αντικαθίσταται από «280 TXU» και η ένδειξη «250 TGU» αντικαθίσταται από «125 TGU».
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Κανονισμός (ΕΚ) αριθ. 271/2009 της Επιτροπής, της 2ας Απριλίου 2009, σχετικά με την έγκριση παρασκευάσματος ενδο-1,4-β-ξυλανάσης και ενδο-1,4-β-γλυκανάσης ως πρόσθετης ύλης ζωοτροφών για απογαλακτισμένα χοιρίδια, κοτόπουλα προς πάχυνση, όρνιθες ωοπαραγωγής, γαλοπούλες προς πάχυνση και πάπιες προς πάχυνση (κάτοχος άδειας κυκλοφορίας BASF SE) (ΕΕ L 91 της 3.4.2009, σ. 5).

      (3)  Εκτελεστικός κανονισμός (ΕΕ) αριθ. 1068/2011 της Επιτροπής, της 21ης Οκτωβρίου 2011, σχετικά με την έγκριση παρασκευάσματος ενζύμου ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για κοτόπουλα ωοπαραγωγής, γαλοπούλες για αναπαραγωγικούς σκοπούς, γαλοπούλες που εκτρέφονται για αναπαραγωγή, άλλα μικρά είδη πτηνών (εκτός από τις πάπιες προς πάχυνση) και διακοσμητικά πτηνά (κάτοχος της άδειας BASF SE) (ΕΕ L 277 της 22.10.2011, σ. 11).

      (4)  Εκτελεστικός κανονισμός (ΕΕ) αριθ. 1404/2013 της Επιτροπής, της 20ής Δεκεμβρίου 2013, σχετικά με τη χορήγηση άδειας για τη χρήση του παρασκευάσματος ενδο-1,4-β-ξυλανάσης που παράγεται από Aspergillus niger (CBS 109.713) και ενδο-1,4-β-γλυκανάσης που παράγεται από Aspergillus niger (DSM 18404) ως πρόσθετης ύλης ζωοτροφών για χοίρους προς πάχυνση (κάτοχος της άδειας BASF SE) (ΕΕ L 349 της 21.12.2013, σ. 88).

      (5)  EFSA Journal 2014· 12(6) 3723.


title: Εκτελεστικός κανονισμός (ΕΕ) 2017/157 της Επιτροπής, της 30ής Ιανουαρίου 2017, για την ανανέωση της έγκρισης της δραστικής ουσίας thiabendazole, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
                  31.1.2017

                  EL

                  Επίσημη Εφημερίδα της Ευρωπαϊκής Ένωσης

                  L 25/5

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/157 ΤΗΣ ΕΠΙΤΡΟΠΉΣ
      της 30ής Ιανουαρίου 2017
      για την ανανέωση της έγκρισης της δραστικής ουσίας thiabendazole, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 20 παράγραφος 1,
      Εκτιμώντας τα ακόλουθα:

                  (1)

                  Η έγκριση της δραστικής ουσίας thiabendazole, όπως ορίζεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2), λήγει στις 30 Ιουνίου 2017.

                  (2)

                  Υποβλήθηκε αίτηση για την ανανέωση της καταχώρισης της ουσίας thiabendazole στο παράρτημα I της οδηγίας 91/414/ΕΟΚ του Συμβουλίου (3), σύμφωνα με το άρθρο 4 του κανονισμού (ΕΕ) αριθ. 1141/2010 της Επιτροπής (4), εντός της χρονικής περιόδου που ορίζεται στο εν λόγω άρθρο.

                  (3)

                  Ο αιτών υπέβαλε τους συμπληρωματικούς φακέλους που απαιτούνται σύμφωνα με το άρθρο 9 του κανονισμού (ΕΕ) αριθ. 1141/2010. Το κράτος μέλος εισηγητής διαπίστωσε ότι η αίτηση ήταν πλήρης.

                  (4)

                  Το κράτος μέλος εισηγητής εκπόνησε έκθεση αξιολόγησης της ανανέωσης σε συνεννόηση με το κράτος μέλος συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 28 Μαΐου 2013.

                  (5)

                  Η Αρχή γνωστοποίησε την έκθεση αξιολόγησης της ανανέωσης στον αιτούντα και στα κράτη μέλη για την υποβολή παρατηρήσεων και διαβίβασε τις παρατηρήσεις που έλαβε στην Επιτροπή. Η Αρχή κατέστησε επίσης διαθέσιμο στο κοινό τον συμπληρωματικό συνοπτικό φάκελο.

                  (6)

                  Στις 23 Οκτωβρίου 2014 η Αρχή γνωστοποίησε στην Επιτροπή το συμπέρασμά της (5) σχετικά με το αν η ουσία thiabendazole μπορεί να αναμένεται ότι θα πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Στις 20 Μαρτίου 2015 η Επιτροπή υπέβαλε στη μόνιμη επιτροπή φυτών, ζώων, τροφίμων και ζωοτροφών το σχέδιο έκθεσης ανασκόπησης για την ουσία thiabendazole.

                  (7)

                  Έχει αποδειχθεί για μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος που περιέχει τη δραστική ουσία ότι πληρούνται τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Συνεπώς, θεωρείται ότι τα εν λόγω κριτήρια έγκρισης πληρούνται.

                  (8)

                  Ως εκ τούτου, είναι σκόπιμο να ανανεωθεί η έγκριση της ουσίας thiabendazole.

                  (9)

                  Η εκτίμηση επικινδυνότητας για την ανανέωση της έγκρισης της ουσίας thiabendazole βασίζεται σε περιορισμένο αριθμό αντιπροσωπευτικών χρήσεων, που δεν επηρεάζουν, όμως, τις χρήσεις για τις οποίες μπορούν να εγκριθούν φυτοπροστατευτικά προϊόντα που περιέχουν την ουσία thiabendazole. Συνεπώς, είναι σκόπιμο να μη διατηρηθεί ο περιορισμός για τις χρήσεις ως μυκητοκτόνου.

                  (10)

                  Σύμφωνα με το άρθρο 14 παράγραφος 1 του κανονισμού (ΕΚ) αριθ. 1107/2009, σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι αναγκαίο να συμπεριληφθούν ορισμένες προϋποθέσεις. Είναι ιδίως σκόπιμο να απαιτηθούν περαιτέρω επιβεβαιωτικές πληροφορίες.

                  (11)

                  Σύμφωνα με το άρθρο 20 παράγραφος 3 του κανονισμού (ΕΚ) αριθ. 1107/2009, σε συνδυασμό με το άρθρο 13 παράγραφος 4 του ίδιου κανονισμού, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής θα πρέπει να τροποποιηθεί αναλόγως.

                  (12)

                  Ο εκτελεστικός κανονισμός (ΕΕ) 2016/549 της Επιτροπής (6) παρέτεινε την ημερομηνία λήξης της έγκρισης της ουσίας thiabendazole έως τις 30 Ιουνίου 2017, προκειμένου η διαδικασία ανανέωσης να ολοκληρωθεί πριν από τη λήξη της έγκρισης της εν λόγω ουσίας. Ωστόσο, δεδομένου ότι ελήφθη απόφαση σχετικά με την ανανέωση πριν από την ημερομηνία αυτή, ο παρών κανονισμός θα πρέπει να εφαρμόζεται από την 1η Απριλίου 2017.

                  (13)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ανανέωση της έγκρισης δραστικής ουσίας
      Η έγκριση της δραστικής ουσίας thiabendazole, όπως προσδιορίζεται στο παράρτημα I, ανανεώνεται υπό τους όρους που αναφέρονται στο εν λόγω παράρτημα.
      Άρθρο 2
      Τροποποιήσεις του εκτελεστικού κανονισμού (ΕΕ) αριθ. 540/2011
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
      Άρθρο 3
      Έναρξη ισχύος και ημερομηνία εφαρμογής
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Απριλίου 2017.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 30 Ιανουαρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 309 της 24.11.2009, σ. 1.

         (2)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

         (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

         (4)  Κανονισμός (ΕΕ) αριθ. 1141/2010 της Επιτροπής, της 7ης Δεκεμβρίου 2010, για τη θέσπιση της διαδικασίας ανανέωσης της καταχώρισης μιας δεύτερης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (ΕΕ L 322 της 8.12.2010, σ. 10).

         (5)  EFSA Journal 2015·12(11):3880. Διαθέσιμο ηλεκτρονικά στη διεύθυνση: www.efsa.europa.eu

         (6)  Εκτελεστικός κανονισμός (ΕΕ) 2016/549 της Επιτροπής, της 8ης Απριλίου 2016, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών bentazone, cyhalofop butyl, diquat, famoxadone, flumioxazine, DPX KE 459 (flupyrsulfuron-methyl), metalaxyl-M, picolinafen, prosulfuron, pymetrozine, thiabendazole (θειαβενδαζόλιο) και thifensulfuron-methyl (ΕΕ L 95 της 9.4.2016, σ. 4).

         ΠΑΡΑΡΤΗΜΑ I

                     Κοινή ονομασία, Αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικές διατάξεις

                     Thiabendazole (Θειαβενδαζόλιο)

                     2-θειαζολ-4-υλο-1H-βενζιμιδαζόλιο

                     ≥ 985 g/kg

                     1η Απριλίου 2017

                     31 Μαρτίου 2032

                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία thiabendazole, και ιδίως τα προσαρτήματά της I και II.
                     Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:

                                 —

                                 στην προστασία των χειριστών και των καταναλωτών,

                                 —

                                 στην προστασία των υπόγειων υδάτων,

                                 —

                                 στον έλεγχο των λυμάτων που προέρχονται από χρήσεις μετά τη συγκομιδή.

                           Οι όροι χρήσης περιλαμβάνουν μέτρα περιορισμού του κινδύνου, όπου απαιτείται.
                     Ο αιτών πρέπει να υποβάλει έως τις 31 Μαρτίου 2019 στην Επιτροπή, στα κράτη μέλη και στην Αρχή επιβεβαιωτικές πληροφορίες όσον αφορά τις δοκιμές επιπέδου 2 που αναφέρονται επί του παρόντος στο εννοιολογικό πλαίσιο του ΟΟΣΑ για τη διερεύνηση των πιθανών ενδοκρινικών επιδράσεων της ουσίας thiabendazole.

                     Αριθ. CAS 148-79-8
                     Αριθ. CIPAC 323

            (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

         ΠΑΡΑΡΤΗΜΑ II
         Το παράρτημα του εκτελεστικού κανονισμού (ΕΕ) αριθ. 540/2011 τροποποιείται ως εξής:

                     1)

                     Στο μέρος Α, απαλείφεται η καταχώριση 17 για την ουσία thiabendazole·

                     2)

                     Στο μέρος Β, προστίθεται η ακόλουθη καταχώριση:

                                 Κοινή ονομασία, Αριθμοί ταυτοποίησης

                                 Ονομασία IUPAC

                                 Καθαρότητα (*1)

                                 Ημερομηνία έγκρισης

                                 Λήξη της έγκρισης

                                 Ειδικές διατάξεις

                                 «105

                                 Thiabendazole (θειαβενδαζόλιο)

                                 2-θειαζολ-4-υλο-1H-βενζιμιδαζόλιο

                                 ≥ 985 g/kg

                                 1η Απριλίου 2017

                                 31 Μαρτίου 2032

                                 Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία thiabendazole, και ιδίως τα προσαρτήματά της I και II.
                                 Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:

                                             —

                                             στην προστασία των χειριστών και των καταναλωτών,

                                             —

                                             στην προστασία των υπόγειων υδάτων,

                                             —

                                             στον έλεγχο των λυμάτων που προέρχονται από χρήσεις μετά τη συγκομιδή.

                                       Οι όροι χρήσης περιλαμβάνουν μέτρα περιορισμού του κινδύνου, όπου απαιτείται.
                                 Ο αιτών πρέπει να υποβάλει έως τις 31 Μαρτίου 2019 στην Επιτροπή, στα κράτη μέλη και στην Αρχή επιβεβαιωτικές πληροφορίες όσον αφορά τις δοκιμές επιπέδου 2 που αναφέρονται επί του παρόντος στο εννοιολογικό πλαίσιο του ΟΟΣΑ για τη διερεύνηση των πιθανών ενδοκρινικών επιδράσεων της ουσίας thiabendazole».

                                 Αριθ. CAS 148-79-8
                                 Αριθ. CIPAC 323

            (*1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


|

Εκτελεστικός κανονισμός (ΕΕ) αριθ. 657/2011 της Επιτροπής, της 7ης Ιουλίου 2011 , που τροποποιεί τον κανονισμό (ΕΕ) αριθ. 297/2011 για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα  Κείμενο που παρουσιάζει ενδιαφέρον για τον ΕΟΧ

Επίσημη Εφημερίδα αριθ. L 180 της 08/07/2011 σ. 0039 - 0042

		Εκτελεστικός κανονισμός (ΕΕ) αριθ. 657/2011 της Επιτροπήςτης 7ης Ιουλίου 2011που τροποποιεί τον κανονισμό (ΕΕ) αριθ. 297/2011 για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα(Κείμενο που παρουσιάζει ενδιαφέρον για τον ΕΟΧ)Η ΕΥΡΩΠΑΪΚΗ ΕΠΙΤΡΟΠΗ,Έχοντας υπόψη τη συνθήκη για τη λειτουργία της Ευρωπαϊκής Ένωσης,Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων [1], και ιδίως το άρθρο 53 παράγραφος 1 στοιχείο β) σημείο ii),Εκτιμώντας τα ακόλουθα:(1) Το άρθρο 53 του κανονισμού (ΕΚ) αριθ. 178/2002 προβλέπει τη δυνατότητα θέσπισης κατάλληλων μέτρων έκτακτης ανάγκης από την Ένωση για τρόφιμα και ζωοτροφές που εισάγονται από τρίτη χώρα προκειμένου να προστατευθούν η δημόσια υγεία, η υγεία των ζώων ή το περιβάλλον, όταν ο κίνδυνος δεν μπορεί να αντιμετωπιστεί ικανοποιητικά με τα μέτρα που έχουν λάβει μεμονωμένα τα κράτη μέλη.(2) Μετά το ατύχημα στον πυρηνικό σταθμό της Φουκουσίμα στις 11 Μαρτίου 2011, η Επιτροπή πληροφορήθηκε ότι τα επίπεδα ραδιονουκλεϊδίων σε ορισμένα τρόφιμα καταγωγής Ιαπωνίας, όπως το γάλα και το σπανάκι, υπερέβαιναν τα επίπεδα δράσης που ισχύουν στην Ιαπωνία για τα τρόφιμα. Η μόλυνση αυτή ενδέχεται να αποτελεί απειλή για τη δημόσια υγεία και την υγεία των ζώων στης Ένωσης και, κατά συνέπεια, εκδόθηκε ο εκτελεστικός κανονισμός (ΕΕ) αριθ. 297/2011 της Επιτροπής για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα [2].(3) Στις 14 Ιουνίου 2011 η Επιτροπή πληροφορήθηκε ότι διαπιστώθηκε υψηλό επίπεδο ραδιενεργού καισίου σε φύλλα πράσινου τσαγιού που κατάγονται από το νομό Σιζουόκα. Η διαπίστωση αυτή επιβεβαιώθηκε στις 15 Ιουνίου 2011 από άλλα πέντε ευρήματα με υψηλό επίπεδο ραδιενεργού καισίου σε φύλλα πράσινου τσαγιού από αυτόν τον νομό. Ο εν λόγω νομός δεν περιλαμβάνεται στους νομούς της πληγείσας περιοχής, στην οποία απαιτείται η διενέργεια δοκιμών σε όλες τις ζωοτροφές και στα τρόφιμα που κατάγονται από αυτούς τους νομούς, πριν εξαχθούν στην Ένωση. Με βάση αυτά τα πρόσφατα ευρήματα, ο νομός Σιζουόκα είναι σκόπιμο να προστεθεί στην πληγείσα περιοχή.(4) Από έναν σημαντικό αριθμό δειγμάτων που έλαβαν οι ιαπωνικές αρχές από τρόφιμα που παρήχθησαν στους νομούς Νιιγκάτα και Γιαμαγκάτα προκύπτει ότι η παραγωγή τροφίμων και ζωοτροφών σε αυτούς τους νομούς έχει πληγεί μόνο σε πολύ περιορισμένο βαθμό από το ατύχημα στον πυρηνικό σταθμό της Φουκουσίμα, επειδή σε κανένα από τα δείγματα τα επίπεδα δεν ήταν μη συμμορφούμενα ως προς τη ραδιενέργεια, περίπου σε όλα τα δείγματα τα επίπεδα ραδιενέργειας ήταν μη ανιχνεύσιμα και μόνο σε λίγα δείγματα ανιχνεύθηκαν χαμηλά επίπεδα ραδιενέργειας Επομένως, αυτοί οι νομοί πρέπει να αφαιρεθούν από την περιοχή, στην οποία απαιτείται η διενέργεια δοκιμών σε όλες τις ζωοτροφές και στα τρόφιμα που κατάγονται από αυτούς τους νομούς, πριν εξαχθούν στην Ένωση.(5) Συνεπώς, είναι σκόπιμο να τροποποιηθεί αναλόγως ο κανονισμός (ΕΕ) αριθ. 297/2011, και να διατηρηθεί αμετάβλητη η ημερομηνία εφαρμογής του κανονισμού.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΕ) αριθ. 297/2011 τροποποιείται ως εξής:(1) Οι παράγραφοι 3 και 4 του άρθρου 2 αντικαθίστανται από το ακόλουθο κείμενο:"3. Κάθε φορτίο των προϊόντων που αναφέρονται στο άρθρο 1, το οποίο αναχωρεί από την Ιαπωνία από την ημερομηνία έναρξης ισχύος του παρόντος κανονισμού, συνοδεύεται από δήλωση που βεβαιώνει ότι:(a) το προϊόν συγκομίστηκε και/ή υπέστη επεξεργασία πριν από τις 11 Μαρτίου 2011, ή(b) το προϊόν δεν κατάγεται και δεν προέρχεται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Ναγκάνο, Γιαμανάσι, Σαϊτάμα, Τόκιο, Τσίμπα, Καναγκάουα και Σιζουόκα, ή(c) το προϊόν προέρχεται μεν από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Ναγκάνο, Γιαμανάσι, Σαϊτάμα, Τόκιο, Τσίμπα, Καναγκάουα και Σιζουόκα, αλλά δεν κατάγεται από έναν από αυτούς τους νομούς και δεν έχει εκτεθεί σε ραδιενέργεια κατά τη διάρκεια της διαμετακόμισης, ή(d) σε περίπτωση που το προϊόν κατάγεται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Ναγκάνο, Γιαμανάσι, Σαϊτάμα, Τόκιο, Τσίμπα, Καναγκάουα και Σιζουόκα, το προϊόν δεν περιέχει επίπεδα ραδιονουκλεϊδίων του ιωδίου-131, του καισίου-134 και του καισίου-137 ανώτερα των μέγιστων επιπέδων τα οποία προβλέπονται στο παράρτημα ΙΙ του παρόντος κανονισμού. Η διάταξη αυτή ισχύει επίσης για τα προϊόντα που κατάγονται από τα παράκτια ύδατα αυτών των νομών, ανεξάρτητα από το πού εκφορτώνονται.4. Η δήλωση, που αναφέρεται στην παράγραφο 3 και παρατίθεται στο παράρτημα Ι, υπογράφεται από εξουσιοδοτημένο εκπρόσωπο των αρμόδιων ιαπωνικών αρχών. Όσον αφορά τα προϊόντα που αναφέρονται στο στοιχείο δ) της παραγράφου 3, η δήλωση συνοδεύεται από αναλυτική έκθεση."(2) Το παράρτημα Ι αντικαθίσταται από το κείμενο που παρατίθεται στο παράρτημα του παρόντος κανονισμού.Άρθρο 2Έναρξη ισχύοςΟ παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 7 Ιουλίου 2011.Για την ΕπιτροπήΟ ΠρόεδροςJosé Manuel Barroso[1] ΕΕ L 31 της 1.2.2002, σ. 1.[2] ΕΕ L 80 της 26.3.2011, σ. 5.--------------------------------------------------ΠΑΡΑΡΤΗΜΑ""ΠΑΡΑΡΤΗΜΑ IΔήλωση για την εισαγωγή στην Ευρωπαϊκή Ένωση … (*)Κωδικός ταυτοποίησης παρτίδας …Αριθμός της δήλωσης …Σύμφωνα με τις διατάξεις του εκτελεστικού κανονισμού (ΕΕ) αριθ. 297/2011 της Επιτροπής για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα, η ακόλουθη αρχή:… (η αρμόδια αρχή που αναφέρεται στο άρθρο 2 παράγραφος 4)ΔΗΛΩΝΕΙ ότι …… (προϊόντα που αναφέρονται στο άρθρο 1)του παρόντος φορτίου που αποτελείται από: …… (περιγραφή του φορτίου, προϊόν, αριθμός και είδος των πακέτων, μεικτό ή καθαρό βάρος)φορτώθηκε στ … (τόπος φόρτωσης)στις … (ημερομηνία φόρτωσης)από … (ταυτότητα του μεταφορέα)με κατεύθυνση … (τόπος και χώρα προορισμού)που προέρχεται από την επιχείρηση …… (όνομα και διεύθυνση της επιχείρησης)συγκομίστηκε ή/και υπέστη επεξεργασία πριν από τις 11 Μαρτίου 2011.κατάγεται ή προέρχεται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Ναγκάνο, Γιαμανάσι, Σαϊτάμα, Τόκιο, Τσίμπα, Καναγκάουα και Σιζουόκα.προέρχεται μεν από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Ναγκάνο, Γιαμανάσι, Σαϊτάμα, Τόκιο, Τσίμπα, Καναγκάουα και Σιζουόκα, αλλά δεν κατάγεται από έναν από αυτούς τους νομούς και δεν έχει εκτεθεί σε ραδιενέργεια κατά τη διάρκεια της διαμετακόμισης, ήκατάγεται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Ναγκάνο, Γιαμανάσι, Σαϊτάμα, Τόκιο, Τσίμπα, Καναγκάουα και Σιζουόκα και υποβλήθηκε σε δειγματοληψία στις … (ημερομηνία), υποβλήθηκε σε εργαστηριακή ανάλυση στις… (ημερομηνία) στο … (όνομα εργαστηρίου), για τον προσδιορισμό του επιπέδου των ραδιονουκλεϊδίων του ιωδίου-131, του καισίου-134 και του καισίου-137, και τα αναλυτικά αποτελέσματα συμμορφώνονται με τα μέγιστα επίπεδα που αναφέρονται στο άρθρο 2 παράγραφος 3. Επισυνάπτεται η αναλυτική έκθεση.(Τόπος) … στις …Σφραγίδα και υπογραφή του εξουσιοδοτημένου εκπροσώπου της αρμόδιας αρχής που αναφέρεται στο άρθρο 2 παράγραφος 4Τμήμα που πρέπει να συμπληρώνεται από την αρμόδια αρχή στον ΣΣΕ ή στο ΚΣΕΤο φορτίο έγινε δεκτό για διάθεση στην ελεύθερη κυκλοφορία από τις τελωνειακές αρχές στην Ευρωπαϊκή Ένωση(*) Προϊόν και χώρα καταγωγής.+++++ TIFF +++++Το φορτίο ΔΕΝ έγινε δεκτό για διάθεση στην ελεύθερη κυκλοφορία από τις τελωνειακές αρχές στην Ευρωπαϊκή Ένωση… (αρμόδια αρχή, κράτος μέλος)… ΗμερομηνίαΣφραγίδαΥπογραφή"+++++ TIFF +++++"--------------------------------------------------


title: Εκτελεστικός κανονισμός (ΕΕ) αριθ. 1076/2014 της Επιτροπής, της 13ης Οκτωβρίου 2014 , σχετικά με τη χορήγηση άδειας παρασκευάσματος που περιέχει εκχύλισμα-2b0001 αρτύματος καπνιστών τροφίμων ως πρόσθετης ύλης ζωοτροφών για σκύλους και γάτες  Κείμενο που παρουσιάζει ενδιαφέρον για τον ΕΟΧ

text:
               14.10.2014

               EL

               Επίσημη Εφημερίδα της Ευρωπαϊκής Ένωσης

               L 296/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1076/2014 ΤΗΣ ΕΠΙΤΡΟΠΉΣ
   της 13ης Οκτωβρίου 2014
   σχετικά με τη χορήγηση άδειας παρασκευάσματος που περιέχει εκχύλισμα-2b0001 αρτύματος καπνιστών τροφίμων ως πρόσθετης ύλης ζωοτροφών για σκύλους και γάτες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για την άδεια της πρόσθετης ύλης που αποτελείται από ένα παρασκεύασμα εκχυλίσματος αρτύματος καπνιστών τροφίμων, όπως καθορίζεται στο παράρτημα του παρόντος κανονισμού. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η αίτηση αφορά τη χορήγηση άδειας στο παρασκεύασμα που προσδιορίζεται στο παράρτημα ως πρόσθετη ύλη ζωοτροφών για σκύλους και γάτες, που πρέπει να ταξινομηθεί στην κατηγορία πρόσθετων υλών «αισθητικές πρόσθετες ύλες» και στη λειτουργική ομάδα «αρωματικές σύνθετες ουσίες».

               (4)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 24 Μαΐου 2012 (2) συνάγεται ότι, υπό τις προτεινόμενες συνθήκες χρήσης, η πρόσθετη ύλη που προσδιορίζεται στο παράρτημα δεν έχει δυσμενείς επιδράσεις στην υγεία των ζώων, στην υγεία του ανθρώπου ούτε στο περιβάλλον. Η Αρχή κατέληξε στο συμπέρασμα ότι, επειδή το εκχύλισμα αρτύματος καπνιστών τροφίμων χρησιμοποιείται στα τρόφιμα ως άρτυμα καπνιστών τροφίμων και η λειτουργία του στις ζωοτροφές είναι ουσιαστικά η ίδια όπως στις τροφές, δεν απαιτείται περαιτέρω απόδειξη της αποτελεσματικότητας.

               (5)

               Η Αρχή κατέληξε στο συμπέρασμα ότι η εν λόγω πρόσθετη ύλη ορίζεται κυρίως από τη διαδικασία παρασκευής και το μείγμα ειδών ξύλου από το οποίο προέρχεται και, επομένως, η διαδικασία παρασκευής και το μείγμα ειδών ξύλου πρέπει να ορίζονται σαφώς στο παράρτημα ώστε να διασφαλίζεται ότι διατίθενται στην αγορά μόνον τα αρτύματα καπνιστών τροφίμων που παράγονται με την εν λόγω μέθοδο παρασκευής.

               (6)

               Η Αρχή κατέληξε επίσης στο συμπέρασμα ότι, ως προς την ασφάλεια, εάν λαμβάνονται τα κατάλληλα προστατευτικά μέτρα, δεν υπάρχουν λόγοι ανησυχίας για τους χρήστες. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (7)

               Από την αξιολόγηση του παρασκευάσματος που αναφέρεται στο παράρτημα διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση του παρασκευάσματος που περιέχει το εν λόγω εκχύλισμα αρτύματος καπνιστών τροφίμων, όπως καθορίζεται στο παράρτημα του παρόντος κανονισμού.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορηγείται άδεια στο παρασκεύασμα που προσδιορίζεται στο παράρτημα και ανήκει στην κατηγορία πρόσθετων υλών «αισθητικές πρόσθετες ύλες» και στη λειτουργική ομάδα «αρωματικές σύνθετες ουσίες» για χρήση του ως πρόσθετης ύλης στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Δελτίο EFSA (2012)· 10(6):2729.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου έγκρισης

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κατηγορία αισθητικών πρόσθετων υλών. Λειτουργική ομάδα: Αρωματικές σύνθετες ουσίες

                  2b0001

                  —

                  Άρτυμα καπνιστών τροφίμων

                     Σύνθεση πρόσθετης ύλης

                  Παρασκεύασμα εκχυλίσματος αρτύματος καπνιστών τροφίμων
                  Προδιαγραφές:

                              —

                              Νερό: 0,3-0,9 wt. %

                              —

                              Οξύ % (εκφραζόμενο σε οξικό οξύ): 0,06-0,25 meq/g

                              —

                              pH 1-4

                              —

                              Καρβονυλικές ενώσεις: 1,2-3,0 wt. %

                              —

                              Φαινόλες: 8-12 wt. %

                     Χαρακτηρισμός της δραστικής ουσίας

                  Υγρό εκχύλισμα αρτύματος καπνιστών τροφίμων που περιέχει τα ακόλουθα συστατικά:

                              —

                              Συριγγόλη 12,6-25,2 %

                              —

                              4-μεθυλοσυριγγόλη 6,2-9,2 %

                              —

                              4-προπενυλοσυριγγόλη 0,8-3,6 %

                              —

                              4-αιθυλοσυριγγόλη 2,7-3,1 %

                              —

                              4 μεθυλογουαϊακόλη 2,0-2,6 %

                              —

                              4 αλλυλοσυριγγόλη 1,8-2,3 %

                              —

                              4-αιθυλογουϊακόλη 1,8-2,4 %

                              —

                              4-προπυλοσυριγγόλη 1-2,5 %

                              —

                              Γουαϊακόλη 1,1-1,6 %

                              —

                              2,4-διμεθυλοφαινόλη 0,9-1,40 %

                              —

                              Ευγενόλη 1-1,40 %

                              —

                              Ισοευγενόλη (trans) 0,9-1,3 %

                              —

                              4-προπενυλοσυριγγόλη (cis) 0,3-1,7 %

                              —

                              ο-κρεσόλη 0,7-1,5 %

                              —

                              Φαινόλη 0,5-1,2 %

                              —

                              p-κρεσόλη 0,7-1,1 %

                              —

                              4-προπυλογουϊακόλη 0,5-1 %

                        Χημικός τύπος:

                              —

                              Συριγγόλη: C8H10O3

                              —

                              4-μεθυλοσυριγγόλη: C9H12O3

                              —

                              4-προπενυλοσυριγγόλη: C11H14O3

                              —

                              4-αιθυλοσυριγγόλη: C10H14O3

                              —

                              4-μεθυλογουαϊακόλη: C8H10O2

                              —

                              4-αλλυλοσυριγγόλη: C11H14O3

                              —

                              4-αιθυλογουϊακόλη: C9H12O2

                              —

                              4-προπυλοσυριγγόλη: C11H16O3

                              —

                              Γουαϊακόλη: C7H8O2

                              —

                              2,4-διμεθυλοφαινόλη: C8H10O

                              —

                              Ευγενόλη: C10H12O2

                              —

                              C10H12O2

                              —

                              4-προπενυλοσυριγγόλη (cis): C11H14O3

                              —

                              o-κρεσόλη: C7H8O

                              —

                              Φαινόλη: C6H6O

                              —

                              p-κρεσόλη: C7H8O

                              —

                              4-προπυλογουϊακόλη: C10H14O2

                        Αριθμός CAS:

                              —

                              Συριγγόλη: 91-10-1

                              —

                              4-μεθυλοσυριγγόλη: 6638-05-7

                              —

                              4-προπενυλοσυριγγόλη: 20675-95-0

                              —

                              4-αιθυλοσυριγγόλη:14059-92-8

                              —

                              4-μεθυλογουαϊακόλη: 93-51-6

                              —

                              4-αλλυλοσυριγγόλη: 6627-88-9

                              —

                              4-αιθυλογουϊακόλη: 2785-89-9

                              —

                              4-προπυλοσυριγγόλη: 6766-82-1

                              —

                              Γουαϊακόλη: 90-05-1

                              —

                              2,4-διμεθυλοφαινόλη: 105-67-9

                              —

                              Ευγενόλη: 97-53-0

                              —

                              Ισοευγενόλη (trans): 97-54-1

                              —

                              4-προπενυλοσυριγγόλη (cis): 26624-13-5

                              —

                              o-κρεσόλη: 95-48-7

                              —

                              Φαινόλη: 108-95-2

                              —

                              p-κρεσόλη: 106-44-5

                              —

                              4-προπυλογουϊακόλη: 2785-87-7

                        Άρτυμα καπνιστών τροφίμων, σε υγρή μορφή, που παράγεται με εκχύλιση από διαιθυλαιθέρα πίσσας παραγόμενο από πυρόλυση με τα ακόλουθα είδη ξύλου στην εξής αναλογία: 35 % κόκκινη δρυς (Quercus rubra), 35 % λευκή δρυς (Quercus alba), 10 % σφένδαμνος (Acer saccharum), 10 % οξυά (Fagus grandifolia) και 10 % ψευδοκαρύα (Carya ovata).
                  Κριτήρια καθαρότητας:

                              —

                              Συστατικά PAH: Βενζο[a]πυρένιο κάτω από 10 ppb και βενζο[α]ανθρακένιο κάτω από 20 ppb

                              —

                              Εναπομείνας διαιθυλαιθέρας κάτω από 2 ppm

                     Αναλυτική μέθοδος
                      (1)

                  Για τον προσδιορισμό του εκχυλίσματος αρτύματος καπνιστών τροφίμων —στην πρόσθετη ύλη ζωοτροφών:
                  Τιτλοδότηση με υδροξείδιο του νατρίου για τον προσδιορισμό των συνολικών οξέων· και χρωστικές αντιδράσεις με περαιτέρω φασματοφωτομετρία για τον προσδιορισμό των συνολικών καρβονυλικών ενώσεων (στα 430 nm) και ολικών φαινολών (610 nm) [FAO JECFA (Combined Compendium for Food Additive Specifications «Αρτύματα καπνιστών τροφίμων», Μονογραφία αριθ. 1, 2006
                  Αεριοχρωματογραφία — φασματομετρία μάζας (GC-MS)· και αεριοχρωματογραφία σε συνδυασμό με ανιχνευτή ιονισμού φλόγας (GC-FID) για τον χαρακτηρισμό πτητικού κλάσματος του προϊόντος [FAO JECFA Combined Compendium for Food Additive specifications]- Μονογραφία αριθ. 1, τόμος 4].

                  Σκύλοι και γάτες

                  —

                  —

                  40

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και σταθερότητας.

                              2.

                              Για ασφάλεια του χρήστη: κατά τον χειρισμό πρέπει να χρησιμοποιούνται μέσα προστασίας της αναπνοής και γυαλιά ασφαλείας.

                              3.

                              Επισήμανση των προμειγμάτων, πρώτες ύλες ζωοτροφών και σύνθετες ζωοτροφές που περιέχουν την πρόσθετη ύλη: το όνομα της πρόσθετης ύλης πρέπει να συνοδεύεται από τον αριθμό ταυτοποίησης.

                              4.

                              Το παρασκεύασμα μπορεί να περιέχει μόνο τεχνολογικές πρόσθετες ύλες και/ή άλλες ουσίες ή προϊόντα που προορίζονται να τροποποιούν τα φυσικοχημικά χαρακτηριστικά της δραστικής ουσίας του παρασκευάσματος και τα οποία χρησιμοποιούνται σύμφωνα με τους όρους της άδειας. Η φυσικοχημική και βιολογική συμβατότητα μεταξύ των συστατικών του παρασκευάσματος πρέπει να εξασφαλίζεται σε σχέση με τα επιδιωκόμενα αποτελέσματα.

                              5.

                              Οι ακόλουθες πληροφορίες πρέπει να αναγράφονται στην επισήμανση ή στα συνοδευτικά έγγραφα της πρόσθετης ύλης:

                                          —

                                          το όνομα και ο αριθμός ταυτοποίησης κάθε τεχνολογικής πρόσθετης ύλης που περιέχεται στο παρασκεύασμα,

                                          —

                                          το επίπεδο τυχόν τεχνολογικής πρόσθετης ύλης που περιέχεται στο παρασκεύασμα, όπου οι μέγιστες περιεκτικότητες καθορίζονται στην αντίστοιχη άδεια,

                                          —

                                          η ονομασία κάθε ουσίας ή προϊόντος που περιέχεται στο παρασκεύασμα, κατά φθίνουσα σειρά βάρους.

                              6.

                              Οι ακόλουθες πληροφορίες πρέπει να αναγράφονται στην επισήμανση ή στα συνοδευτικά έγγραφα του προμείγματος που περιέχει την πρόσθετη ύλη:
                              το όνομα, ο αριθμός ταυτοποίησης και το επίπεδο τυχόν τεχνολογικής πρόσθετης ύλης για την οποία καθορίζεται μέγιστη περιεκτικότητα στην αντίστοιχη άδεια.

                  3 Νοεμβρίου 2024

         (1)  http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx


title: Εκτελεστικός κανονισμός (ΕΕ) αριθ. 975/2011 της Επιτροπής, της 30ής Σεπτεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               1.10.2011

               EL

               Επίσημη Εφημερίδα της Ευρωπαϊκής Ένωσης

               L 255/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 975/2011 ΤΗΣ ΕΠΙΤΡΟΠΉΣ
   της 30ής Σεπτεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την 1η Οκτωβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Σεπτεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  BR

                  31,9

                  MK

                  28,2

                  ZZ

                  30,1

                  0707 00 05

                  MK

                  44,0

                  TR

                  111,6

                  ZZ

                  77,8

                  0709 90 70

                  TR

                  107,9

                  ZZ

                  107,9

                  0805 50 10

                  AR

                  67,9

                  BR

                  41,3

                  CL

                  65,2

                  TR

                  65,3

                  UY

                  61,2

                  ZA

                  73,7

                  ZZ

                  62,4

                  0806 10 10

                  CL

                  71,6

                  EG

                  65,0

                  MK

                  82,2

                  TR

                  98,7

                  ZA

                  61,1

                  ZZ

                  75,7

                  0808 10 80

                  CL

                  76,1

                  CN

                  82,6

                  NZ

                  103,8

                  US

                  83,1

                  ZA

                  88,5

                  ZZ

                  86,8

                  0808 20 50

                  CN

                  88,7

                  TR

                  120,5

                  ZZ

                  104,6

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1083/2014 της Επιτροπής, της 15ης Οκτωβρίου 2014 , σχετικά με την έγκριση παρασκευάσματος Enterococcus faecium DSM 7134 (Bonvital) ως πρόσθετης ύλης ζωοτροφών για χοιρομητέρες  Κείμενο που παρουσιάζει ενδιαφέρον για τον ΕΟΧ

text:
               16.10.2014

               EL

               Επίσημη Εφημερίδα της Ευρωπαϊκής Ένωσης

               L 298/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1083/2014 ΤΗΣ ΕΠΙΤΡΟΠΉΣ
   της 15ης Οκτωβρίου 2014
   σχετικά με την έγκριση παρασκευάσματος Enterococcus faecium DSM 7134 (Bonvital) ως πρόσθετης ύλης ζωοτροφών για χοιρομητέρες
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει την έγκριση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω έγκρισης.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης έγκρισης για το παρασκεύασμα Enterococcus faecium DSM 7134 (Bonvital). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η εν λόγω αίτηση αφορά την έγκριση του παρασκευάσματος Enterococcus faecium DSM 7134 (Bonvital) ως πρόσθετης ύλης ζωοτροφών για χοιρομητέρες για να χρησιμοποιείται κατά τη διάρκεια ολόκληρου του αναπαραγωγικού κύκλου, το οποίο πρέπει να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η χρήση του παρασκευάσματος Enterococcus faecium DSM 7134 εγκρίθηκε προσωρινά για χοιρίδια και χοίρους προς πάχυνση με τον κανονισμό (ΕΚ) αριθ. 666/2003 της Επιτροπής (2), προσωρινά για χοιρομητέρες με τον κανονισμό (ΕΚ) αριθ. 2154/2003 της Επιτροπής (3), προσωρινά για κοτόπουλα προς πάχυνση με τον κανονισμό (ΕΚ) αριθ. 521/2005 της Επιτροπής (4), για δέκα χρόνια για απογαλακτισμένα χοιρίδια και χοίρους προς πάχυνση με τον κανονισμό (ΕΚ) αριθ. 538/2007 της Επιτροπής (5) και για δέκα χρόνια για χοιρομητέρες από την 90ή ημέρα της εγκυμοσύνης μέχρι το τέλος του θηλασμού με τον κανονισμό (ΕΚ) αριθ. 1521/2007 της Επιτροπής (6).

               (5)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότησή της 18ης Φεβρουαρίου 2014 (7) κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα Enterococcus faecium DSM 7134 (Bonvital) δεν έχει δυσμενείς επιπτώσεις στην υγεία των ζώων, την ανθρώπινη υγεία και το περιβάλλον. Κατέληξε επίσης στο συμπέρασμα ότι η πρόσθετη ύλη έχει τη δυνατότητα να αυξάνει το πρόσθετο βάρος της γέννας ή να διατηρεί την κατάσταση της χοιρομητέρας. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση σχετικά με τις μεθόδους ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (6)

               Από την αξιολόγηση του παρασκευάσματος Enterococcus faecium DSM 7134 διαπιστώνεται ότι πληρούνται οι όροι για τη χορήγηση της έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

               (7)

               Ως συνέπεια της έγκρισης που χορηγείται με τον παρόντα εκτελεστικό κανονισμό, θα πρέπει να καταργηθεί ο κανονισμός (ΕΚ) αριθ. 1521/2007.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που παρατίθεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο κανονισμός (ΕΚ) αριθ. 1521/2007 καταργείται.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Οκτωβρίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Κανονισμός (ΕΚ) αριθ. 666/2003 της Επιτροπής, της 11ης Απριλίου 2003, ο οποίος επιτρέπει προσωρινά τη χρήση ορισμένων μικροοργανισμών σε ζωοτροφές (ΕΕ L 96 της 12.4.2003, σ. 11).

      (3)  Κανονισμός (ΕΚ) αριθ. 2154/2003 της Επιτροπής, της 10ης Δεκεμβρίου 2003, για την προσωρινή έγκριση ορισμένων μικροοργανισμών στις ζωοτροφές (Enterococcus faecium και Lactobacillus acidophilus) (ΕΕ L 324 της 11.12.2003, σ. 11).

      (4)  Κανονισμός (ΕΚ) αριθ. 521/2005 της Επιτροπής, της 1ης Απριλίου 2005, σχετικά με τη μόνιμη έγκριση μιας πρόσθετης ύλης και την προσωρινή έγκριση για νέες χρήσεις σε ζωοτροφές ορισμένων ήδη εγκεκριμένων πρόσθετων υλών (ΕΕ L 84 της 2.4.2005, σ. 3).

      (5)  Κανονισμός (ΕΚ) αριθ. 538/2007 της Επιτροπής, της 15ης Μαΐου 2007, για την έγκριση νέας χρήσης του παρασκευάσματος Enterococcus faecium DSM 7134 (Bonvital) ως πρόσθετης ύλης ζωοτροφών (ΕΕ L 128 της 16.5.2007, σ. 16).

      (6)  Κανονισμός (ΕΚ) αριθ. 1521/2007 της Επιτροπής, της 19ης Δεκεμβρίου 2007, για την έγκριση νέας χρήσης του σκευάσματος Enterococcus faecium DSM 7134 (Bonvital) ως πρόσθετης ύλης ζωοτροφών (ΕΕ L 335 της 16.5.2007, σ. 24).

      (7)  EFSA Journal 2014· 12(2):3565

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της έγκρισης

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώων

                  Μέγιστη ηλικία

                  Ελάχιστο περιεχόμενο

                  Μέγιστο περιεχόμενο

                  Άλλες διατάξεις

                  Λήξη της περιόδου έγκρισης

                  Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. σταθεροποιητές της χλωρίδας των εντέρων

                  4b1841

                  Lactosan GmbH & Co. KG

                     Enterococcus faecium DSM 7134

                     Σύνθεση πρόσθετης ύλης:

                  Παρασκεύασμα Enterococcus faecium DSM 7134 με ελάχιστη περιεκτικότητα:

                              Σε μορφή σκόνης: 1 × 1010 CFU/g πρόσθετης ύλης

                              Σε μορφή κόκκων (μικροκαψουλών): 1 × 1010 CFU/g πρόσθετης ύλης

                     Χαρακτηρισμός της δραστικής ουσίας:

                  Βιώσιμα κύτταρα Enterococcus faecium DSM 7134

                     Αναλυτική μέθοδος
                      (1)

                  Καταμέτρηση: τεχνική της επιφανειακής διασποράς με υπόστρωμα bile esculin azide agar (EN 15788)
                  Ταυτοποίηση: Ηλεκτροφόρηση παλλόμενου πεδίου (PFGE).

                  Χοιρομητέρες

                  —

                  5 × 108

                  —

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα έναντι σχηματισμού συσφαιρωμάτων.

                              2.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  5 Νοεμβρίου 2024

         (1)  Λεπτομέρειες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς της Ευρωπαϊκής Ένωσης για τις πρόσθετες ύλες ζωοτροφών: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) 2017/598 της Επιτροπής, της 27ης Μαρτίου 2017, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               28.3.2017

               EL

               Επίσημη Εφημερίδα της Ευρωπαϊκής Ένωσης

               L 81/16

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/598 ΤΗΣ ΕΠΙΤΡΟΠΉΣ
   της 27ης Μαρτίου 2017
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Μαρτίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  EG

                  145,6

                  IL

                  288,6

                  MA

                  108,8

                  SN

                  213,0

                  TR

                  106,9

                  ZA

                  81,7

                  ZZ

                  157,4

                  0707 00 05

                  TR

                  180,4

                  ZZ

                  180,4

                  0709 93 10

                  MA

                  45,5

                  TR

                  149,9

                  ZZ

                  97,7

                  0805 10 22 , 0805 10 24 , 0805 10 28

                  EG

                  47,8

                  IL

                  83,4

                  MA

                  49,7

                  TN

                  48,4

                  TR

                  72,5

                  ZA

                  99,3

                  ZZ

                  66,9

                  0805 50 10

                  AR

                  45,3

                  EG

                  72,0

                  TR

                  71,4

                  ZZ

                  62,9

                  0808 10 80

                  CL

                  108,0

                  CN

                  142,3

                  US

                  128,4

                  ZA

                  114,1

                  ZZ

                  123,2

                  0808 30 90

                  AR

                  117,1

                  CL

                  135,0

                  CN

                  88,1

                  MA

                  115,2

                  TR

                  148,9

                  ZA

                  116,3

                  ZZ

                  120,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/1191 της Επιτροπής, της 20ής Ιουλίου 2015, για τη μη έγκριση του Artemisia vulgaris L. ως βασικής ουσίας, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (Κείμενο που παρουσιάζει ενδιαφέρον για τον ΕΟΧ)

text:
               21.7.2015

               EL

               Επίσημη Εφημερίδα της Ευρωπαϊκής Ένωσης

               L 193/122

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1191 ΤΗΣ ΕΠΙΤΡΟΠΉΣ
   της 20ής Ιουλίου 2015
   για τη μη έγκριση του Artemisia vulgaris L. ως βασικής ουσίας, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 23 παράγραφος 5 σε συνδυασμό με το άρθρο 13 παράγραφος 2 του εν λόγω κανονισμού,
   Εκτιμώντας τα ακόλουθα:

               (1)

               Σύμφωνα με το άρθρο 23 παράγραφος 3 του κανονισμού (ΕΚ) αριθ. 1107/2009, η Επιτροπή έλαβε, στις 26 Απριλίου 2013, αίτηση από το Institut Technique de l'Agriculture Biologique (ITAB) για την έγκριση του Artemisia vulgaris L. ως βασικής ουσίας. Η εν λόγω αίτηση συνοδευόταν από τις πληροφορίες που απαιτούνται σύμφωνα με το άρθρο 23 παράγραφος 3 δεύτερο εδάφιο.

               (2)

               Η Επιτροπή ζήτησε επιστημονική βοήθεια από την Ευρωπαϊκή Αρχή για την Ασφάλεια των Τροφίμων («η Αρχή»). Η Αρχή υπέβαλε στην Επιτροπή τεχνική έκθεση σχετικά με την εν λόγω ουσία στις 25 Αυγούστου 2014 (2). Στις 27 Ιανουαρίου 2015, η Επιτροπή υπέβαλε στη μόνιμη επιτροπή φυτών, ζώων, τροφίμων και ζωοτροφών την έκθεση επανεξέτασης (3) και την πρόταση του παρόντος κανονισμού σχετικά με τη μη έγκριση του Artemisia vulgaris L.

               (3)

               Από την τεκμηρίωση που υποβλήθηκε από τον αιτούντα προκύπτει ότι το Artemisia vulgaris L. πληροί τα κριτήρια του ορισμού για τα τρόφιμα δυνάμει του άρθρου 2 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4). Ωστόσο, τα αλκοολούχα ποτά από τα είδη Artemisia περιλαμβάνονται στο μέρος Β του παραρτήματος III του κανονισμού (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου (5), το οποίο ορίζει ανώτατα επίπεδα για ορισμένες ουσίες, που απαντώνται φυσικώς σε αρωματικές ύλες και συστατικά τροφίμων με αρωματικές ιδιότητες, σε ορισμένα σύνθετα τρόφιμα όπως καταναλώνονται και στα οποία έχουν προστεθεί αρωματικές ύλες και/ή συστατικά τροφίμων με αρωματικές ιδιότητες. Σύμφωνα με το άρθρο 6 του κανονισμού (ΕΚ) αριθ. 1334/2008, στα σύνθετα τρόφιμα που απαριθμούνται στο εν λόγω μέρος Β, τα ανώτατα επίπεδα δεν πρέπει να υπερβαίνονται ως επακόλουθο της χρήσης αρωματικών υλών και/ή συστατικών τροφίμων με αρωματικές ιδιότητες. Ως εκ τούτου, τα είδη Artemisia δεν μπορούν να χρησιμοποιηθούν ως τρόφιμα χωρίς περιορισμούς.

               (4)

               Στην τεχνική έκθεση της Αρχής εντοπίστηκαν συγκεκριμένες ανησυχίες, σχετικά με την έκθεση στη θουιόνη, την ευκαλυπτόλη και την καμφορά, καθώς και σχετικά με τον κίνδυνο για τους χειριστές, τους εργαζομένους, τους παρευρισκομένους, τους καταναλωτές και τους μη στοχευόμενους οργανισμούς.

               (5)

               Η Επιτροπή κάλεσε τον αιτούντα να υποβάλει τις παρατηρήσεις του σχετικά με την τεχνική έκθεση της Αρχής και σχετικά με το σχέδιο έκθεσης επανεξέτασης. Ο αιτών υπέβαλε τις παρατηρήσεις του, οι οποίες εξετάστηκαν προσεκτικά.

               (6)

               Ωστόσο, παρά τα επιχειρήματα που προέβαλε ο αιτών, οι λόγοι ανησυχίας σχετικά με την ουσία δεν μπορούν να αρθούν.

               (7)

               Κατά συνέπεια, δεν έχει αποδειχθεί, στην έκθεση επανεξέτασης της Επιτροπής, ότι ικανοποιούνται οι απαιτήσεις που προβλέπονται στο άρθρο 23 του κανονισμού (ΕΚ) αριθ. 1107/2009. Ως εκ τούτου, είναι σκόπιμο να μην εγκριθεί το Artemisia vulgaris L. ως βασική ουσία.

               (8)

               Ο παρών κανονισμός δεν προδικάζει την υποβολή περαιτέρω αίτησης για την έγκριση του Artemisia vulgaris L. ως βασικής ουσίας σύμφωνα με το άρθρο 23 παράγραφος 3 του κανονισμού (ΕΚ) αριθ. 1107/2009.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Μη έγκριση ως βασικής ουσίας
   Η ουσία Artemisia vulgaris L. δεν εγκρίνεται ως βασική ουσία.
   Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  Αποτέλεσμα των διαβουλεύσεων με τα κράτη μέλη και την EFSA σχετικά με την αίτηση έγκρισης του Artemisia vulgaris L. ως βασικής ουσίας για χρήση σε φυτοπροστατευτικά προϊόντα ως εντομοκτόνο/απωθητικό σε οπωρώνες, αμπελώνες και λαχανικά. Συναφής δημοσίευση EFSA 2014:EN-644. σ. 36.

      (3)  http://ec.europa.eu/sanco_pesticides/public/?event=homepage

      (4)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

      (5)  Κανονισμός (ΕΚ) αριθ. 1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ. 1601/91 του Συμβουλίου, του κανονισμού (ΕΚ) αριθ. 2232/96, του κανονισμού (ΕΚ) αριθ. 110/2008 και της οδηγίας 2000/13/ΕΚ (ΕΕ L 354 της 31.12.2008, σ. 34).